Դարե Վրշիչ

Դարե Վրշիչ (սլովեն․՝ Dare Vršič, սեպտեմբերի 26, 1984 թ., Մարիբոր, Սլովենիա, սլովենացի ֆուտբոլիստ, Մարիբորի կիսապաշտպանն է։

Ակումբային կարիերա 

Վրշիչը Մուրա ակումբի սանն է։ 2001թ․ ակումբի հիմնական կազմում իր մեկնարկային հանդիպումն է անցկացնում Սլովենիայի առաջնությունում։ 2003թ․ տեղափոխվում է Ցելե, որի կազմում կարողանում է նվաճել Սլովենիայի գավաթը։ 2005թ․ տեղափոխվում է Ժիլինա։ 2007թ․ ֆուտբոլիստը տեղափոխվում է ռումինական Տիմիշոարա, բայց այնտեղ լուրջ հաջողություններ չգրանցելով 2010թ․ վարձավճարով տեղափոխվում է Կոպեր։ Նոր ակումբի կազմում իր մեկնարկային հանդիպումն անցկացրել է փետրվարի 27֊ին, երբ թիմը մրցում էր Ռուդարի դեմ։ Հենց մեկնարկային խաղում Վրշիչին հաջողվում է գրավել մրցակցի դարպասը։ Ապրիլի 10-ին Ինտերբլոկի դեմ խաղում Վրշիչը դառնում է Հեթ-տրիկի հեղինակ։ Ֆուտբոլիստը Կոպերին օգնում է իր պատմության մեջ առաջին անգամ նվաճելու երկրի առաջնության չեմպիոնի տիտղոսը։ 2011թ․ սկզբին տեղափոխվում է Օլիմպիա, որտեղ իր մեկնարկային հանդիպումն անցկացնում է փետրվարի 22-ին Ռուդարի դեմ խաղում։ Մարտի 19-ին նախկին թիմի՝ Կոպերի դեմ խաղում Վրշիչը դառնում է դուբլի հեղինակ խփելով իր առաջին գոլերը Օլիմպիայի կազմում։ 2012թ․ Վրշիչին հաջողվում է դառնալ առաջնության գլխավոր ռմբարկու։

2012թ․ ամռանը ֆուտբոլիստը տեղափոխվում է Աուստրիա։ Հուլիսի 25֊ին Ավստրիայի առաջնությունում իր մեկնարկային խաղն է անցկացնում Վոլֆսբերգի դեմ խաղում։ Աուստրիայի կազմում կարողանում է դառնալ երկրի առաջնության հաղթող։

2014թ․ սկզբին վերադառնում է հայրենիք միանալով Մարիբորին։ Մարտի 2-ին նախկին թիմի՝ Օլիմպիայի դեմ խաղում անցկացնում է իր մեկնարկային հանդիպումը։ Ապրիլի 19-ին Զավրչի դեմ խաղում իր առաջին գոլն է խփում Մարիբորի կազմումref></ref>։ Եվրոպայի լիգայի խաղերում Վրշիչը մեկական գնդակ է հեղինակում իսպանական Սևիլյայի դեմ անցկացված խաղերում։ Մարիբորի կազմում Վրշիչը 3 անգամ դառնում է առաջնության հաղթող։ 2017թ․ շնորհվում է Սլովենիայի լավագույն ֆուտբոլիստի տիտղոսը։

Ազգային հավաքականի կազմում  
2007թ․ հունիսի 2-ին Սլովենիայի ազգային հավաքականի կազմում Եվրոպայի առաջնության ընտրական մրցաշարում իր մեկնարկային հանդիպումն է անցկացնում Ռումինիայի դեմ խաղում։ Հենց այս խաղում էլ Վրշիչը երկրորդ խաղակեսում փոխարինելով Կոմացին խփում է իր առաջին գնդակը ազգային հավաքականի կազմում։

Գոլերը ազգային հավաքականի կազմում

Նվաճումներ 

Թիմային

 Ցելե
 Սլովենիայի գավաթակիր — 2004/2005

 Ժիլինա
  Սլովակիայի առաջնություն — 2006/2007

 Կոպեր
  Սլովենիայի առաջնություն — 2009/2010

 Աուստրիա
  Ավստրիայի առաջնություն — 2012/2013

 Մարիբոր
  Սլովենիայի առաջնություն — 2013/2014
  Սլովենիայի առաջնություն — 2014/2015
  Սլովենիայի առաջնություն — 2016/2017
 Սլովենիայի գավաթակիր — 2015/2016
 Սլովենիայի սուպերգավաթակիր — 2014

Անձնական

 Սլովենիայի առաջնության լավագույն ռմբարկու — 2011/2012
 Սլովենիայի տարվա ֆուտբոլիստ — 2016/2017

Ծանոթագրություններ

Հղումներ 
 Վրշիչը soccerway.com կայքում
 Վրշիչը sports.ru կայքում
 Վրշիչը nkmaribor.com կայքում
 Վրշիչը national-football-teams.com կայքում

1984 ծնունդներ
Սեպտեմբերի 26 ծնունդներ
Անձինք այբբենական կարգով
Ֆուտբոլիստներ այբբենական կարգով
Մարիբոր քաղաքում ծնվածներ
Սլովենացի ֆուտբոլիստներ
Սլովենիայի հավաքականի ֆուտբոլիստներ
Աուստրիա Վիեննայի ֆուտբոլիստներ
Ժիլինայի ֆուտբոլիստներ
Ֆուտբոլի կիսապաշտպաններ
Մարիբորի ֆուտբոլիստներ